armvectores/hy_wikipedia_2023 huggingface dataset:
Ծրագրային ապահովման արտոնագիր

Ծրագրային ապահովման արտոնագիր, ծրագրային ապահովման օգտագործման և տարածման առաջին գործիքը, որը պաշտպանված է հեղինակային իրավունքով։ Սովորաբար ծրագրային ապահովման արտոնագիրը հեղինակին թույլ է տալիս օգտագործել ծրագրի մեկ կամ մի քանի տարբերակներ, իսկ օգտագործումը արտոնագրի բացակայության դեպքում համարվում է հեղինակային իրավունքների խախտում։


== Ազատ և ոչ ազատ ==
Ծրագրային ապահովման արտոնագրերը բաժանվում են երկու մեծ խմբի՝ ոչ ազատ (սեփականատիրական) և ազատ ու բաց ծրագրային ապահովման արտոնագրեր։ Նրանց տարբերությունը մեծ ազդեցություն ունի ծրագրի վերջնական օգտագործողի վրա։


=== Ոչ ազատ արտոնագիր ===

Ոչ ազատ արտոնագրի էությունը նրանում է, որ ծրագրային ապահովման հեղինակն այն օգտագործողին թույլտվություն է տալիս օգտագործել ծրագրի մեկ կամ մի քանի տարբերակներ, սակայն միաժամանակ շարունակում է մնալ բոլոր այդ տարբերակների իրավունքների տերը։ Այս տարբերակի գլխավոր հատկանիշներից է այն, որ ծրագրային ապահովման գործնականում բոլոր իրավունքները մնում են հեղինակին, իսկ օգտագործողին տրամադրվում է միայն սահմանափակ իրավունքներ։ Ոչ ազատ արտոնագրին բնորոշ է մեծ քանակությամբ պայմաններ, որոնք արգելում են ծրագրային ապահովման օգտագործման այլ տարբերակները, անգամ նրանք, որոնք առանց այդ արգելքի կթույլատրվեին համաձայն հեղինակային իրավունքների մասին օրենքի։
Ոչ ազատ արտոնագրով ծրագրային ապահովման լավ օրինակ է Microsoft Windows-ը, որն ներառում է օգտագործման արգելված տարբերակների մի ամբողջ ցուցակ, ինչպիսիք են ԾԱ-ի հետմշակումը, համակարգի միաժամանակ օգտագործումը մի քանի օգտագործողի կողմից, համակարգի աշխատանքային բնութագրերի ընդլայնված թեստավորումը և այլն։
Ոչ ազատ արտոնագրով ԾԱ օգտագործողը պետք է ընդունի օգտագործման պայմանները, քանի որ իրավական առումով ԾԱ-ն պատկանում է ոչ թե օգտագործողին, այլ նրա հեղինակին։ Օգտագործման պայմանները չընդունելու դեպքում օգտագործողն ընդհանրապես հնարավորություն չի ստանա աշխատել ծրագրի հետ։


=== Ազատ արտոնագիր ===

Ի տարբերություն ոչ ազատ արտոնագրին, ազատ և բաց արտոնագիրը ծրագրի որոշակի տարբերակի իրավունքը չի պահպանում ստեղծողին, այլ փոխանցում է վերջնական օգտագործողին։ Արդյունքում օգտագործողը սովորաբար կարևոր իրավունք է ստանում, որը համաձայն հեղինակային իրավունքների մասին օրենքի, ունի ծրագրային ապահովման տարբերակի սեփականատերը, սակայն ԾԱ-ի ողջ իրավունքները մնում է ստեղծողին։
Բաց և ազատ ծրագրային ապահովման լավ օրինակ է GNU General Public License (GPL), որն օգտագործողին տալիս է այն հետմշակելու կամ փոփոխություններ կատարելու ամբողջական իրավունքները։ Ազատ արտոնագրով ԾԱ օգտագործողը պարտավոր չէ ընդունել օգտագործման պայմանները։


== Տես նաև ==
Ազատ ծրագրային ապահովում
GNU ազատ փաստաթղթային արտոնագիր


== Ծանոթագրություններ ==


== Արտաքին հղումներ ==
Ծրագրակազմի Ազատության Օրենքի Կենտրոն (անգլերեն)
Ազատ ծրագրակազմի բացատրություն (անգլերեն)
Ազատ Ծրագրակազմի Ամսագիր (անգլերեն)
Միաեղջյուր

Անվան այլ կիրառումների համար տե՛ս՝ Միաեղջյուր (այլ կիրառումներ)

Միաեղջյուր, առասպելական արարած, խորհրդանշում է ողջախոհություն, լայն իմաստով՝ նաև հոգեկան մաքրությունը։ Նրան պատկերում են ճակատի հատվածում մեկ եղջյուր ունեցող ձիու տեսքով։


== Խորհրդանիշ ==
Միջնադարյան հերալդիկայում և արվեստում միաեղջյուրի կերպարը հաճախ է հանդիպում։ Այս առասպելական կենդանին խորհրդանշել է զգուշություն, շրջահայացություն, խոհեմություն, ամբասիրություն, մաքրություն, խստություն, դաժանություն։ Շատերը հավատացել են նրա գոյությանը։ Նույնիսկ առասպել է ծագել, թե որսորդը երբեք չի կարող որսալ միաեղջյուրին և որ նրան կարող է նվաճել միայն Անաղարտ Կույսը։ Քրիստոնեական ստեղծագործություններում միաեղջյուրին հիշատակել են որպես Ավետիս և Կույսից ծնված Քրիստոսի մարմնավորում։ Միջնադարում միաեղջյուրը համարվել է Մարիամ Աստվածածնի, սուրբ Հուստինիանոս Պադուացու և սուրբ Հուստիանոս Անտիոքցու խորհրդանիշ։


== Նկարագրությունն ու սիմվոլիկան ==


=== Անտիկ հեղինակների մոտ ===
Միաեղջյուրների ամենահին պատկերներն ավելի քան 4 հազար տարեկան են։ Գտնվել են Հնդկաստանում։ Հետագայում սկսեցին հայտնվել նաև Արևմտյան Ասիայում։ Հին Հունաստանում ու Հին Հռոմում գոյություն ունեցող կենդանիներ էին համարվում։ Միաեղջյուրի պատկերները, որոնք հանդիպում են հին եգիպտական հուշարձաններում ու աֆրիկական ժայռերում, իրենցից ներկայացնում են ուղիղ եղջյուրներով այծքաղներ։


== Գիտահանրամատչելի գրականությունում ==
Օդել Շեպարդ «Ուսուցում միաեղջյուրների մասին» (1930)
Ռիչարդ Էթինդաուզեն «Միաեղջյուր» (1950)
Ռոբերտ Ռիդիգեր Բիր «Միաեղջյուր. միֆ և իրականություն» (1972)
Յուրգեն Էյնհորն «Միաեղջյուրի հոգին» (1976)
Մարգարետ Ֆրիման «Միաեղջյուրի պատկերմամբ գոբելեններ» (1976)
Փիթեր Բիգլ «Վերջին միաեղջյուրը» (1982)


== Տես նաև ==
Ինդրիկ, մտացածին կենդանի սլավոնական միֆոլոգիայում
Նարվալ, կամ ծովային միաեղջյուր՝ հենց նրա ժանիքին էին միջին դարերում անվանում «միաեղջյուրի եղջյուր»
Էլասմոտերիումներ, սառցային դարաշրջանի «միաեղջյուր», որը հավանաբար, ապրել է հին ժամանակներում
Անտեսանելի վարդագույն միաեղջյուր
Ցիլին, միաեղջյուրի չինական տարբերակը
Կիրին, միաեղջյուրի ճապոնական տարբերակը։


== Ծանոթագրություններ ==


== Արտաքին հղումներ ==
Ричард Псмит (Андрей Ленский) Единороги. — Лучшие компьютерные игры. — 2009. — С. 184—190.
Ռուս հայտնիները, ովքեր XVII դարում պատկերել են միաեղջյուրներ Archived 2008-04-12 at the Wayback Machine.
Экзотическая зоология Archived 2016-03-04 at the Wayback Machine.
Туфанова О. А. Символ «Инорога» во «Временнике» Ивана Тимофеева // Древняя Русь. Вопросы медиевистики. 2008. № 2 (32). С. 118—128.
Михаил Попов (2006-01-24)։ «Бестиарий. Единороги»։ Мир фантастики։ Վերցված է 2014 թ․ հոկտեմբերի 6–ին
Ադրբեջանահայերի ասամբլեա

Ադրբեջանահայերի ասամբլեա (անգլ.՝ Assembly of Azerbaijani Armenians, ադրբ.՝ Azərbaycan Erməniləri Məclisı), Հայաստանում գործող հասարակական կազմակերպություն։ Կազմակերպության նախագահն է պատմաբան, Պատմական գիտությունների թեկնածու-ադրբեջանագետ Գրիգորի Այվազյանը։
Կազմակերպությունը ներկայացնում և պաշտպանում է ադրբեջանահայ համայնքի իրավունքներն ու շահերը։ Բացի այդ, կազմակերպությունը զբաղվում է վերլուծական և իրավապաշտպան, գործունեության, ադրբեջանագիտական հետազոտություններով։
Կազմակերպության նախագահ պատմական գիտությունների թեկնածու-ադրբեջանագետ Գրիգորի Այվազյանի տվյալներով, այժմ նախկին Ադրբեջանական ԽՍՀ տարածքից ծագող հայերի և իրենց սերունդների թիվը հասնում է երեք միլիոնի, որոնցից միայն մեկ միլիոնը 1988-1994 թվականներին Ադրբեջանական Հանրապետությունը լքած հայեր են։
2010 թվականին կազմակերպության նախագահ Գրիգորի Այվազյանը առաջադրել է իր թեկնածությունը Ադրբեջանի Միլլի մեջլիսի առաջիկա ընտրություններին, ով իր թեկնածության գրանցման մասին դիմումը նամակով` փոստով և ինտերնետով, ուղարկվել է Ադրբեջանի Կենտրոնական ընտրական հանձնաժողով, ինչպես նաև Ադրբեջանի նախագահի աշխատակազմ և Ադրբեջանի արտաքին գործերի նախարար Էլմար Մամեդիարովին։  2013 թվականին Ադրբեջանահայերի ասամբլեա' կազմակերպության նախագահ  Գրիգորի Այվազյանը առաջադրել է իր թեկնածությունը Ադրբեջան նախագահական ընտրություններում որպես թեկնածու։


== Տես նաև ==
Գրիգորի Այվազյան


== Արտաքին հղումներ ==
Ադրբեջանահայ փախստականության խնդիրները՝ 30 տարի անց


== Ծանոթագրություններ ==
Որդի որոտման

Որդի որոտման, հայ գրող Ակսել Բակունցի անավարտ վեպերից է, գրված 1932 թվականին։ 


== Տպագրման պատմություն ==
Այս գործից պահպանվել է ոչ մեծ հատված, որը բաղկացած է 3 գլուխներից՝ «Մեր ծանոթը», «Վագոն մի ժաժ գար», «Ստավրապոլը և նրա բնակիչները»։ Երկի միակ աղբյուրը «Գրական թերթի» 1932 թվականին մայիսի 30-ին լույս տեսած 10-րդ և 11-րդ համարներն են։ Երկու համարներում էլ վերնագրի վերևում կա հեղինակի անվանումը։ Մայիսի 30-ի համարում բնագրի մեջ կա նաև Ակսել Բակունցի լուսանկարը։ Մայիսի 30-ի համարում երկի առաջին գլխի սկզբում տրված է հետևյալ ծանոթությունը․ 

Այստեղից պարզ է դառնում, որ «Որդի որոտմանը» ամբողջական գիրք է, և որ այդ գրքից «Գրական թերթը» երկու համարում տպագրելու է երեք գլուխ։ Այսինքն ՝ գրողը այդքանն է հանձնել խմբագրության։ Ակսել Բակունցի կինը՝  Վար­վա­ռա Չիվիջյանը պնդում է, որ «Որդի որոտման» երկը ավարտված է եղել, սակայն ինչ ծավալի է եղել, վեպ էր, թե վիպակ, դժվար է ասել։ 1964 թվականին երկը լույս է տեսել գրողի երկերի երկրորդ հատորում, որտեղ չեն հիշատակվել խմբագրական ծանոթագրություններ, փոխարենը դրել են ենթավերնագիր՝ հատված երգիծական վիպակից։


== Գրության շարժառիթ ==
Երկի գրման շարժառիթը ներկայացրել է Վախթանգ Անանյանը՝ պատմելով իր և Ակսել Բակունցի հանդիպման մասին, որը տեղի է ունեցել 1930 թվականին։ Ըստ Անանյանի՝ Բակունցը ազդված է եղել «համատարածի» առիթով հայ գյուղացիների զանգվածային տեղահանություններից։ Հեղինակը նշում է, որ երբ սկսել է  ոգևորվել թեմայով, Բակունցը հանդիմանել է նրան։ Անանյանը բերում է նաև իր և Բալունցի խոսակցությունից մեկ հատված․ 

Եվ հեղինակը որոտման որդու միջոցով փորձել է ներկայացնել այն անհատին, որի նմանների պատճառով կատարվում էր այս ամենը։ Բակունցը հմտորեն պատկերում է ամեն մի հրահանգի տառին մեքենայորեն հնազանդ, ստեղծագործական ոգի, շրջապատի մարդկանց նկատմամբ սեր չունեցող անձնավորություն։ Բակունցը երկին հաղորդել է նաև երգիծական շունչ, և տեսանելի է, որ «Հովնաթան Մարչից» հետո «Որդի որոտման» վեպում հեղինակի երգիծական տաղանդը ավելի բարձր մակարդակի է հասել։ Երկում Լենինականի /այժմյան՝ Գյումրի/ կայարանում պատկերված դեպքերը, անախորժությունները, երկխոսությունները իրենց վառ և կենդանի ձևով հայ երգիծական գրականության լավագույն էջերից են։


== Անվան բացատրություն ==
Ք­րիս­տո­նեա­կան ա­վան­դութ­յու­նը վկա­յում է, որ սա­մա­րա­ցի­նե­րը մեր­ժում են հյու­րըն­կա­լել Երկ­նա­վոր ­Վար­դա­պե­տին, և ­Հի­սու­սի վստա­հե­լի ա­շա­կերտ­նե­րից Ս. ­Հա­կո­բոսն իր եղ­բոր՝ Ս. ­Հով­հան­նես ա­վե­տա­րան­չի հետ խնդրում է ­Հի­սու­սին, որ Ե­ղիա մար­գա­րեի նման երկն­քից կրակ թա­փի մարդ­կանց վրա։ Ք­րիս­տո­սը հան­դի­մա­նեց նրանց չար պահ­ված­քի հա­մար և ն­րանց տվեց «­Բա­նե­րե­գես» ա­նու­նը, որ նշա­նա­կում է «Ո­րոտ­ման որ­դի­ներ»։ Ա. ­Բա­կուն­ցը  լրջո­րեն է նկա­րա­գրում բոլշ­ևիկ­յան հայ­կա­կան մի­ջա­վայ­րը՝  նե­րա­ռե­լով քրիս­տո­նեա­կան ի­մաս­տութ­յուն­նե­րը երկում, սակայն ստաց­վել է եր­գի­ծա­կան պատ­մութ­յուն՝ զա­վեշ­տի հա­սած տխրութ­յամբ։ Փոխաբերական իմաստով այս անվանումով են դիմում նաև անհնազանդ, հոխորտացող, ստամբակ մարդկանց։ Վեպում հերոսի՝ Իգնատիոս Պեդեյանի, մետրիքական անվամբ՝ Իգնատիոս Մատթևոսյանի մասին ներկայացվում է, որ նա եղել է հանդուգն աշակերտ և իր ուսուցչի կողմից անվանվել է «Որդի որոտման» դասերը չսովորելու և դասադուլ անելու պատճառով։


== Ծանոթագրություններ ==
Բլում Բլում Շուբ

Ալգորիթմ Բլում Բլում Շուբը, BBS դա կեղծ պատահական համարների գեներատոր է առաջարկված 1986 թվականին Լենոր Բլյումի, Մանուել Բլյումի և Մայքլ Շուբի կողմից։
BBS-ի տեսքն է՝
որտեղ՝ M=P*Q -ն երկու մեծ պարզ թվերի՝ p և q արդյունքն է։ Ալգորիթմի յուրաքանչյուր քայլում ելքային տվյալները ստացվում են կամ 
  
    
      
        
          x
          
            n
          
        
      
    
    {\displaystyle x_{n}}
  -ից վերցնելով հավասարության բիթեր, կամ մեկ կամ ավելի պակաս, քան ավելի նշանակալի բիթեր 
  
    
      
        
          x
          
            n
          
        
      
    
    {\displaystyle x_{n}}
  .
Երկու պարզ թվերի՝ p և q համար, երկուսն էլ պետք է լինեն մոդուլով համեմատելի 3-ից մինչև մոդուլով 4 (ինչը ապահովում է, որը ամեն մի քառակուսի մնացորդ ունի մեկ քառակուսի արմատ, որը հանդիսանում է նաև որպես մնացորդ և ամենամեց ընդհանուր բաժանարար։
(p-1), φ(q-1)) պետք է լինի փոքր (ԱՅՆ ՄԵԾԱՑՆՈՒՄ Է ՑԻԿԼԻ ԵՐԿԱՐՈՒԹՅՈՒՆԸ )
Այս ալգորիթմի հետաքրքիր առանձնահատկությունն այն է, որ Xn ստացման համար պարտադիր չէ հաշվարկել բոլոր (n-1) նախորդ համարները, եթե հայտնի են գեներատորի նախնական վիճակի x0, p և q–ի համարները։ n -ի նշանակությունը կարող է հաշվարկվել միանգամից օգտագործելով հետևյալ բանաձևը՝

  
    
      
        
          x
          
            n
            +
            1
          
        
        =
        
          x
          
            n
          
          
            2
          
        
        
          mod
          
            M
          
        
      
    
    {\displaystyle x_{n+1}=x_{n}^{2}{\bmod {M}}}
  


== Անվտանգություն ==
Այս գեներատոր հարմար է ծածկագիտության մեջ, բայց ոչ մոդելավորման համար, քանի որ այն այդքան էլ արագ չէ։ Սակայն այն ունի անսովոր մեծ դիմադրողականություն, որը մատակարարում է գեներատորի հատկությունից ելնելով համակարգչային բարդության տեսության խնդրի ֆակտորինգային համարներից։ Երբ պարզ թվերը ընտրված են ուշադիր և 
  
    
      
        O
        (
        log
        ⁡
        log
        ⁡
        M
        )
      
    
    {\displaystyle O(\log \log M)}
   բիտը յուրաքանչյուր 
  
    
      
        
          x
          
            n
          
        
      
    
    {\displaystyle x_{n}}
   - ի հանդիսանում են ելքային տվյալներ, ապա ինչպես 
  
    
      
        M
      
    
    {\displaystyle M}
   սահմանը աճում է արագ տեմպերով և ելքային բիթերի հաշվարկը կլինի նույնքան դժվար, որքան 
  
    
      
        M
      
    
    {\displaystyle M}
   - ի ֆակտորիզացիան։
Եթե ամբողջ թվերի ֆակտորիզացիայի այնքան ել դժվար է (ինչպես և սպասվում էր), ապա BBS մեծ 
  
    
      
        M
      
    
    {\displaystyle M}
   -ով կունենա ցանկացած ոչ պատահական նախշերից ազատ ելք, որոնք կարող են նույնացնել հաշվարկի բավարար ծավալների դեպքում։ Սակայն, հնարավոր է ֆակտորիզացման համար ալգորիտմի հայտնվում և, հետևաբար BBS –ն այդքան էլ հուսալի չէ։
Աղվես (այլ կիրառումներ)

Աղվես, կարող է վերաբերել՝

Աղվես - շնազգիների ընտանիքի գիշատիչ կաթնասունների ցեղ
Աղվես - գյուղ Արևմտյան Հայաստանում, Էրզրումի վիլայեթի Դերջանի գավառակում
Աղվես - համաստեղություն հյուսիսային երկնքում
Մուտա-Կյուլյա

Մուտա-Կյուլյա (ռուս.՝ Мута-Кюля), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (107701-107800)

Աստերոիդների ցանկ (107601-107700)  • Աստերոիդների ցանկ  • Աստերոիդների ցանկ (107801-107900)
 Աստերոիդների ցանկ (107601-107700)  • Աստերոիդների ցանկ  • Աստերոիդների ցանկ (107801-107900)
Անտոնիս վան Դեյք

Անտոնիս վան Դեյք (գերմ.՝ Antoine van Dyck, մարտի 22, 1599(1599-03-22)[…], Անտվերպեն, Բրաբանտ, Հաբսբուրգյան Նիդերլանդներ - դեկտեմբերի 9, 1641(1641-12-09)[…], Լոնդոն, Անգլիայի թագավորություն), բարոկկոյի հոլանդացի նկարիչ, (հատկապես դիմանկարիչ), գրաֆիկ։ Եղել է Ռուբենսի աշակերտը։ 1609 թվականից սովորել է Հ. Վան Բալենի մոտ, 1615-1616 թվականներին արդեն ունեցել է սեփական արհեստանոց, ուր երիտասարդ նկարիչների հետ ստեղծել է «Առաքյալների գլուխներ» նկարաշարը։


== Կենսագրություն ==
Պատանի հասակից ստեղծել է դիմանկարներ (Յա. Վերմյոլենի դիմանկարը, 1616, Պետ. թանգարան, Վադուց), ինչպես և կրոն և դիցաբանական թեմաներով նկարներ («Ս. Պետրոսի խաչելությունը» մոտ 1615-1617, հին արվեստի թանգարան, Բրյուսել)։ Մոտ 1618-1620 թթ.-ին որպես օգնական աշխատել է Պ. Պ. Ռուբենսի մոտ, կրել նրա արվեստի ուժեղ ազդեցությունը։ 1620 թվականի վերջին- 1621 թվականի սկզբին Դեյքը եղել է Անգլիայի Հակոբ I թագավորի պալատական նկարիչը, ապա վերադարձել է Անտվերպեն։ Այդ շրջանի գործերում նկարիչը ձգտել է կերպարների վեհաշունչ նրբագեղության, մարդու հուզական և մտավոր առանձնահատկությունների շեշտադրման։ 1621 թվականի վերջից Դեյքը ապրել է Իտալիայում (հիմնականում՝ Ջենովայում):Նա այստեղ կատարելության է հասցրել բարոկկոյի շքահանդեսային դիմանկարը։ Մոտիկից ծանոթանալով կոլորիտի ասպարեզում Վենետիկի դպրոցի նվաճումներին՝ Դեյքը ստեղծել է ջենովացի ազնվականների շքահանդեսային դիմանկարներ։ 1627 թ.-ի վերջից 1632 թ.-ը Դեյքը նորից ապրել է Անտվերպենում, 1630 թ.-ին դարձել էրցհերցոգուհի Իզաբելայի պալատական նկարիչը։ Դա Դեյքի ստեղծագործական ներ վերելքի շրջանն էր, երբ հաջողվել է շքահանդեսային դիմանկարներում օրգանապես միահյուսել կերպարի հոգեբանական անհատականությունն ու հանդիսավորությունը։


== Պատկերասրահ ==

		
		
		
		


== Ծանոթագրություններ ==
Խորովի

Խորովի (ուկրաիներեն՝ Хорови), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Խորովի գյուղում բնակվում էր 304 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հովակիմ Լազարյան

Անվան այլ կիրառումների համար տե՛ս՝ Լազարյան (այլ կիրառումներ)Հովակիմ Աղազարի Լազարյան (1743, Նոր Ջուղա, մարզ 5, Սպահան, Իրան - 1826, Մոսկվա, Ռուսական կայսրություն), հայ ազգային- ազատագրական շարժման գործիչ է։


== Գործունեությունը ==
Եղբոր՝ Հովհաննես Լազարյանի կտակի համաձայն, 1815 թվականին Մոսկվայում հիմնադրել է Լազարյան ճեմարանը։ Պաշտպանել է Հայոց եկեղեցու շահերն ու ինքնուրույնությունը, ինչպես նաև միջնորդել ռուսական կառավարության մոտ՝ անձեռնմխելի թողնելու ռուսահայ գաղութներին նախկինում տրված առանձնաշնորհներն ու արտոնությունները։ Մոսկվայի Վագանկովո գերեզմանոցում կառուցել է տվել Սուրբ Հարություն եկեղեցին։ Գրել է հայրենասիրական և երգիծական բանաստեղծություններ (անտիպ)։ Լազարյանի նամակները արժեքավոր տեղեկություններ են պարունակում XVIII դարի վերջի և XIX դարի սկզբի հայ հասարակական կյանքի վերաբերյալ։
Վագույա

Վագույա (էստ․՝ Vaguja), գյուղ Էստոնիայի Ռապլամաա նահանգի Վիգալա շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սպառողական կոոպերատիվ

Սպառողական կոոպերատիվ, իրավաբանական անձի կարգավիճակ ունեցող, կոլեկտիվ սեփականության վրա հիմնված, իր անդամների աշխատանքային և գույքային մասնակցությամբ շահույթ չհետապնդող ձեռնարկություն, կոոպերատիվի ձև, որը սպառողներին միավորում է սպառման ապրանքների համատեղ գնման, մասամբ նաև արտադրության համար՝ հետագայում դրանք իր անդամներին ու բնակչությանը վաճառելու նպատակով։ 
Սպառողական կոպերացիան առաջացել է 19-րդ դարի վերջին, Մեծ Բրիտանիայում։ ժամանակակից կապիտալիստական բոլոր երկրներում (բացառությամբ ԱՄՆ-ի ու Կանադայի) կոոպերացիայի մյուս ձևերի մեջ սպառողական կոպերացիա գերիշխող դիրք ունի։ Այն կենտրոնացված բաշխման հզոր համակարգ է դարձել Մեծ Բրիտանիայում, Ֆրանսիայում, Ֆինլանդիայում, Շվեդիայում ու Իսլանդիայում։ 
Այս տիպի ձեռնարկության անդամներ կարող են լինել քաղաքացիներ և կազմակերպություններ։ Դրանք ստեղծվում են կոոպերատիվի անդամներին օգնելու և ծառայություններ մատուցելու համար։ Յուրաքանչյուր անդամի կողմից կատարվող գործառնության տեսակը, աշխատանքային մասնակցության ձևը և վճարման կարգը սահմանվում են տվյալ կոոպերատիվի կանոնադրությամբ։ Սպառողական կոոպերատիվների գույքը պատկանում է դրանց անդամներին՝ համատեղ սեփականության իրավունքով։ Սպառողական կոոպերատիվ չի կարող հիմնադրել որևէ կազմակերպություն (ձեռնարկություն, բաժանմունք, մասնաճյուղ)։


== Աղբյուրներ ==
ՀՀ քաղաքացիական օրենսգիրք։ ՀՀ պաշտոնական տեղեկագիր, 17, Երևան
Յու. Սուվարյան «Մենեջմենթ», Ք․ Երևան, 2003 թ
Տիգրան Էվինյան, Ձեռնարկության Էկոնոմիկա, 2007 թ
Շախմատային օլիմպիադա

Շախմատային օլիմպիադան շախմատի ազգային հավաքականների մրցաշար է, որը կազմակերպվում է երկու տարին մեկ Շախմատի միջազգային ֆեդերացիայի (ՖԻԴԵ-ի) կողմից։ Հավաքականները պայքարում են Համիլթոն Ռասելի (տղամարդիկ) և Վերա Մենչիկի (կանայք) անվան փոխանցիկ ոսկե գավաթների համար։ Բացի այդ, առաջին, երկրորդ և երրորդ հորիզոնականները զբաղեցրած հավաքականների շախմատիստներից յուրաքանչյուրը ստանում է համապատասխանաբար ոսկե, արծաթե և բրոնզե մեդալներ։ Յուրաքանչյուր հանդիպում տեղի է ունենում չորս խաղատախտակի վրա։ Հավաքականում լինում են չորս հիմնական և մեկ պահեստային խաղացողներ (1950 — 2006 թվականներին՝ երկու պահեստային)։ Շախմատային օլիմպիադան պաշտոնապես առաջին անգամ կայացել է 1927-ին։ Մինչև 1939-ը շախմատային օլիմպիադային մասնակցել են միայն եվրոպական երկրները, բացառությամբ Արգենտինայի, ԱՄՆ-ի և Պակիստանի։ Երկրորդ համաշխարհային պատերազմի պատճառով Շախմատային օլիմպիադան չի անցկացվել 1939 — 1950-ին։


== Օլիմպիադայի ծագումը ==
Շախմատային առաջին օլիմպիադան ոչ պաշտոնական բնույթի էր։ 1924-ին շախմատն օլիմպիական մարզաձևերի ցանկում ներառելու փորձ էր արվել, որը, սակայն, ձախողվել էր պրոֆեսիոնալ և սիրողական խաղացողներին տարբերելու հետ կապված խնդիրների պատճառով։ Քանի որ 1924–ի ամառային Օլիմպիական խաղերը տեղի էին ունենում Փարիզում, առաջին ոչ պաշտոնական Շախմատային օլիմպիադան նույնպես անցկացվեց Փարիզում։ ՖԻԴԵ-ն ձևավորվել էր 1924-ի հուլիսի 20-ին, 1-ին ոչ պաշտոնական Շախմատային օլիմպիադայի փակման օրը։
ՖԻԴԵ-ի կազմակերպած առաջին պաշտոնական Շախմատային օլիմպիադան տեղի ունեցավ 1927-ին, Լոնդոնում։ Օլիմպիադաները անցկացվում էին տարին մեկ կամ այլ ոչ կանոնավոր պարբերությամբ մինչև Երկրորդ համաշխարհային պատերազմը, իսկ 1950-ից սկսած դրանք տեղի են ունենում ամեն երկու տարին մեկ։


== Կարգավիճակը ==
Շախմատը Միջազգային օլիմպիական կոմիտեի (ՄՕԿ) կողմից պաշտոնապես ճանաչված է որպես մարզաձև, իսկ 1999-ի հունիսին Շախմատի միջազգային ֆեդերացիան` ՖԻԴԵ–ն, ճանաչվել է Միջազգային մարզական ֆեդերացիա։
ՄՕԿ-ի անդամ լինելով, ՖԻԴԵ-ն հետևում է նրա կանոններին, այդ թվում` դոպինգ թեստերի պահանջին, ինչը միարժեքորեն չի ընդունվում շախմատային աշխարհում։ Շախմատի՝ օլիմպիական մարզաձև դառնալու հավանականությունը մնում է անորոշ։ «Շախմատային օլիմպիադա» անվան գործածումը պայմանավորված է պատմական ավանդույթով և որևէ կապ չունի Օլիմպիական խաղերի հետ։


== Շախմատային օլիմպիադայի մրցանակակիր երկրները ==


=== Տղամարդիկ ===
* Խորհրդային Միության և սոցիալիստական ճամբարի այլ երկրների հավաքականները քաղաքական պատճառներով չեն մասնակցել 1976 թվականի օլիմպիադային։


== Ընդհանուր թիմային դասակարգումը ==
Այս ցուցակում ներկայացված են տղամարդկանց Շախմատային օլիմպիադայում մեդալ վաստակած երկրները։

Հաշվարկված են ԳՖՀ-ի և ԳԴՀ-ի արդյունքները։
Բրոնզե մեդալներից մեկը 2022 թվականի օլիմպիադայում նվաճել է Հնդկաստանի 2-րդ հավաքականը։


== Տես նաև ==
Շախմատային օլիմպիադա 2012
Հայաստանի շախմատի տղամարդկանց հավաքական
Տիգրան Պետրոսյան
Ռաֆայել Վահանյան
Լևոն Արոնյան


== Ծանոթագրություններ ==


== Արտաքին հղումներ ==
ՖԻԴԵ–ի պաշտոնական կայք՝
ՖԻԴԵ-ի ձեռնարկ. Շախմատի օլիմպիադաներ (անգլ.)
ՖԻԴԵ-ի ձեռնարկ. Պատանեկան օլիմպիադաներ (անգլ.)
Տվյալներ և արդյունքներ «ՕլիմփԲեյզ» (OlimpBase) կայքում՝
Տղամարդկանց արդյունքների ամփոփում (անգլ.)
Կանանց արդյունքների ամփոփում (անգլ.)
Շախմատի պատանեկան օլիմպիադա և արդյունքներ (անգլ.)
Նիժնետավլիկաևո

Նիժնետավլիկաևո (ռուս.՝ Нижнетавлыкаево, բաշկիրերեն՝ Түбәнге Таулыҡай), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 280 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շեպելի (գյուղ, Վելիկա Բոգաչկայի շրջան)

Շեպելի (ուկրաիներեն՝ Шепелі), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Շեպելի գյուղում բնակվում էր 24 մարդ։ Բնակավայրը զբաղեցնում է 0,254 կմ² տարածք։ Բնակչության խտությունը կազմում էր 94,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուրախ ոտքեր

Ուրախ ոտքեր (անգլ.՝ Happy Feet), անիմացիան մուլտֆիլմ՝ ստեղծված ավստրալիացի հայտնի ռեժիսոր Ջորջ Միլլերի կողմից։ Մուլտֆիլմի պրեմիերան տեղի է ունեցել 2006 թվականին, իսկ 2007 թվականին մուլտֆիլմն ստացել է Օսկար։


== Սյուժե ==
Կայսերական պինգվինները ապրում են Անտարկտիդայում։ Հենց այդպիսի մի հասարակ պինգվինների ընտանիք ևս ապրում էր Անտարկտիդայի սառցաբեկորներից մեկում։ Երկար սպասելուց հետո երկու պինգվինները ունենում են մի որդի, որը ևս կայսերական պինգվին էր։ Փոքրիկ պինգվինը ժամանակի ընթացքում մեծանում էր և ծնողները նրա մոտ հայտաբերում են որոշակի առանձնահատկություններ, որի շնորհիվ նա տարբերվում է իր հասակակիցներից։ Այս պինգվինն օժտված էր պարելու շնորհով։ Երիտասարդ հասակում նա սիրահարվում է Գլորիա անունով մեկ այլ կայսերական պինգվինի։
Պինգվինները թռչուններ են, որոնք սնվում են ձկներով։ Երկար տարիներ նրանք կարողանում էին սնվել Հյուսիսային Սառուցյալ օվկիանոսի ավազանի ձկներով, սակայն այս շրջաններում ևս սկիզբ դրվեց մարդկային որսագողությունը։ Մարդիկ գալիս և մասսայականորեն զբաղվում էին ձկների գողությամբ, նրանց ոչնչացմամբ և Հյուսիսային սառուցյալ օվկիանոսի ավազանի ախտոտմամբ։
Տեսնելով, որ պինգվինները չեն կարողանում ձկներ որսալ, պարող պինգվինը (որի անունն է Մամբլ) փորձում է լուրջ քայլեր ձեռնարկել։ Նա Գլորիայի հետ բացահայտում է այն մասին, որ մարդիկ այդ տարածքներում զբաղվում են ձկնագողությամբ։ Բացի այդ, նրանք նկատում են նաև, որ տվյալ տարածքում Ամերիկյան բևեռախույզները տեղադրել են ձայնագրող սկավառակներ,և ուրախ ոտքերով Մամբլ պինգվինը սկսում է պարել տեսաձայնագրող սկավառակի մոտ։ Հաջորդ այցից հետո մարդիկ պարզում են, որ պինգվինները սովի են մատնվել և այլևս տվյալ վայրից որս չեն կատարում։ Փոքրիկ պինգվինին հաջողվում է փրկել իր տոհմին։


== Դերերում ==
Էլայջա Վուդ – Մամբլ
Ռոբին Ուիլյամս – Ռոման
Նիկոլ Քիդման – Նորմա Ջին
Հյու Ջեքման – Մեմֆիս
Բրիտանի Մերֆի – Գլորիա
Հյուգո Ուիվինգ – Նոյ
Մագդա Շուբանսկի – Տիկին Վիոլա
Կարլոս Ալազրակի – Նեստոր


== Ծանոթագրություններ ==


== Արտաքին հղումներ ==
Պաշտոնական կայք
««Делай ноги»» (ռուսերեն)։ на Kinosite.net։ Արխիվացված օրիգինալից 2012-02-19-ին։ Վերցված է 21.10.2010
Սոնդրիո (այլ կիրառումներ)

Սոնդրիո, կարող է վերաբերել՝

Սոնդրիո - գավառ Իտալիայում
Սոնդրիո - կոմունա Իտալիայում
Փուփուրկե

Փուփուրկե, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սյունբաշ

Սյունբաշ (ռուս.՝ Сюньбаш, բաշկիրերեն՝ Сөнбаш), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 59 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պերշոտրավենսկ (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՊերշոտրավենսկՊերշոտրավենսկ (ուկրաիներեն՝ Першотравенськ), քաղաքատիպ ավան Ուկրաինայի Ժիտոմիրի մարզի Բարանովի շրջանում։ Բնակավայրը նախկինում նաև անվանվել է Տոկարևկա, Պերշոտրավենսկ։ Հիմնադրվել է 1898 թվականին։
Չճշտված տվյալներով Պերշոտրավենսկ քաղաքատիպ ավանում բնակվում էր 3 633 մարդ։ Բնակավայրը զբաղեցնում է 8,34 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Տուպիչինո (գյուղ, Ռոսլավլսկի շրջան)

Տուպիչինո (ռուս.՝ Тупичино), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայկ Սիլանյան

Հայկ Խաչատուրի Սիլանյան (1898, Խնձորեսկ, Զանգեզուրի գավառ, Ելիզավետպոլի նահանգ, Ռուսական կայսրություն - 1937), Անդրկովկասում խորհրդային ռեժիմի հաստատման աջակից, ԽՄԿԿ անդամ (1917)։


== Կենսագրություն ==
Ավարտել է Բաքվի հայկական գիմնազիան, Թիֆլիսի պոլիտեխնիկական ինստիտուտը (1926)։ 1918 թվականի գարնանը Բաքվի Արմենիքենդի շրջանի բոլշևիկյան զինված դրուժինայի շարքերում կռվել է Կոմունայի պաշտպանության համար։ Բաքվի կոմունայի տապալումից հետո Զանգեզուրում կազմակերպել է բոլշևիկյան գաղտնի բջիջներ։ Զանգեզուրում ապստամբության պարտությունից հետո եղել է Բաքվի նորաստեղծ շրջաններից մեկի շրջկոմի քարտուղար։ Ռուսական 11-րդ կարմիր բանակի կողմից Հայաստանը գրավելուց և երկրում խորհրդային վարչակարգի հաստատումից հետո կուսակցական աշխատանք է կատարել։ 1922 թվականին նշանակվել է Էջմիածնի գավկոմի քարտուղար, 1926 թվականին՝ Ադրբեջանական ԽՍՀ կազմում հայտնված Լեռնային Ղարաբաղի մարզկոմի քարաուղար։ 1926-1928 թվականներին եղել է Հայգյուղկոպի նախագահի տեղակալ։ 1931 թվականին նշանակվել է ՀԽՍՀ Կոլտնտկենտրոնի նախագահ, 1933-1934 թվականներին՝ ՀԽՍՀ հողժողկոմի տեղակալը։ 1934-1937 թվականներին կուսակցական և պետական ղեկավար պաշտոններ է վարել Խորհրդային Հայաստանի տարբեր շրջաններում (Նոր Բայազետ, Ղափան, Ալավերդի), ՀԽՍՀ հողժողկոմատում։ Եղել է Հայկական և Ադրբեջանկան ԽՍՀ Կենտգործկոմների, ՀԿ(բ)Կ ԿԿ անդամ։
Մանադո

Մանադո (ինդոն.՝ Manado), Ինդոնեզիայի Հյուսիսային Սուլավեսի նահանգի մայրաքաղաքը, գյուղատնտեսական և ձկնորսական առևտրի ու դայվինգի հայտնի կենտրոն։ Քաղաքը տեղակայված է համանուն ծովածոցի ափին գտնվող լեռնային տարածքում և ունի 9 շրջան։


== Պատմություն ==
Հոլանդական Արևելյան Հնդկաստանի ընկերությունը 1658 թվականին այստեղ ամրոց է կառուցել, որը կոչվում է Ամստերդամի Ֆորտ։ Դրանից հետո Մանադոն, ինչպես Ինդոնեզիայի մյուս արևելյան շրջանները, ենթարկվել է քրիստոնեացման։ Քաղաքում դեռևս կանգուն է Gereja Sentrum եկեղեցին (ի սկզբանե կոչվել է Oude Kerk), որը կառուցվել է հոլանդացի առաջին միսիոներների կողմից։
1830 թվականին Նիդերլանդների կառավարությունը այստեղ է աքսորել ճավայական արքայազն Դիպոնեգորոյին, ով խռովություն էր բարձրացրել հոլանդացիներից անկախանալու նպատակով։
1919 թվականին քաղաքում հիմնադրվել է Սուլավեսիի Առաքելական պրեֆեկտուրան, իսկ 1961 թվականին վերակազմավորվել է Մանադոյի թեմի։
1958 թվականին քաղաքը ռմբակոծվել է կառավարական ուժերի կողմից։ Այն բանից հետո, երբ Պերմեստայի ապստամբ շարժումը, որ իշխանություններից պահանջում էր քաղաքական և տնտեսական բարեփոխումներ, իր կենտրոնակայանի հետ տեղակայվել է քաղաքում, Ջակարտան փետրվարին հաստատել է Մանադոյի ռմբակոծումը։ Իսկ նույն տարվա հունիսին Ինդոնեզիայի բանակի զորքերը մտել են քաղաք։
2009 թվականի մայիսի 11-15-ը այստեղ անցկացվել է Համաշխարհային օվկիանոսի հիմնախնդիրների միջազգային խորհրդաժողովը, որին մասնակցել են 121 պետությունների ներկայացուցիչներ։ Քննարկման հիմնական թեման Համաշխարհային օվկիանոսի դերի գնահատումն էր գլոբալ տաքացման մեջ։
2012 թվականի հունվարի 8-15-ը Մանադոյում հյուրընկալվել է Հարավարևելյան Ասիայի զբոսաշրջության ֆորումը։ Միջոցառմանը մասնակցել են ավելի քան 1600 պատվիրակներ (զբոսաշրջության ոլորտի աշխատողներ, տարբեր երկրների արդյունաբերության նախարարներ, ինչպես նաև լրագրողներ)։


== Տնտեսություն ==
Մանադոյի շրջակայքում աճեցվում են մեխակ, սուրճ և կոկոսյան արմավենի։ Կան ձեռնարկություններ գյուղատնտեսական արտադրանքի վերամշակման համար, կազմակերպվում է սուրճի, շաքարեղեգի, մշկընկույզի, արժեքավոր փայտի տեսակների արտահանում։ Լավ զարգացած են փայտամթերումը, ձկնորսությունը և խեցեգործությունը։ Գոյություն ունեն միջազգային օդանավակայան, միջին և բարձրագույն ուսումնական հաստատություններ։


== Տեսարժան վայրեր ==
Մանադոյում առավել զարգացած է էկոտուրիզմը։ 1991 թվականից այստեղ գործում է Բունակեն-Մանադո Տուա ծովային ազգային պարկը, որն իր տեսակի մեջ առաջինն է Ինդոնեզիայում։ Այս վայրը գրավում է բազմաթիվ ջրասուզակների իր կորալյան պատերով և ստորջրյա հարուստ ֆաունայով։ Հարկ է նշել, որ այստեղ հայտնաբերվել են լաթիմերիա ձկներ, որոնք համարվում են կենդանի բրածոներ։ Արշավականների համար հետաքրքիր է Մանադոյից հարավ գտնվող Լոկոն և Մինհասու հրաբուխների շրջակայքը։ Դեպի արևելք գտնվում է Տանգկոկո արգելոցը, որտեղ կարելի է տեսնել աշխարհի ամենափոքր պրիմատներին, ռնգեղջյուրների, եղնիկների և վայրի բնության այլ ներկայացուցիչների։
Քաղաքի մաս կազմող Բունակեն կղզին ունի վայր դայվինգի համար և ծովային զբոսայգի։

		
		


== Կլիմա ==


== Քույր քաղաքներ ==
 Դավաո, Ֆիլիպիններ
 Զամբոանգա, Ֆիլիպիններ


== Ծանոթագրություններ ==


== Արտաքին հղումներ ==
Մանադոյի եղանակը
Վասիլի Ալեքսեև

Վասիլի Ալեքսեև (ռուս.՝ Василий Иванович Алексеев, հունվարի 7, 1942(1942-01-07), Q61042194?, Միլոսլավսկի շրջան, Ռյազանի մարզ, ՌԽՖՍՀ, ԽՍՀՄ - նոյեմբերի 25, 2011(2011-11-25)[…], Մյունխեն, Գերմանիա, խորհրդային ռուս ծանրամարտիկ (գերծանր քաշ)։ Օլիմպիական խաղերի կրկնակի (1972, 1976) չեմպիոն։ Ութական անգամ հաղթել է աշխարհի (1970-1977 թթ.) և Եվրոպայի (1970-1975 թթ. և 1977-1978 թթ.), վեց անգամ՝ ԽՍՀՄ-ի (1970-1976 թթ.) առաջնություններում։ Համաշխարհային 80, ԽՍՀՄ-ի 81 ռեկորդների հեղինակ է։ Եղել է ԽՍՀՄ հավաքականի մարզիչ։


== Կենսագրություն ==
Սկզբում հաճախել է վոլեյբոլի և թեթև աթլետիկայի պարապմունքների, ի վերջո որոշել է զբաղվել ծանրամարտով։ 1966 թվականից ապրել է Ռոստովի մարզի Շախտի քաղաքում, պարապել տեղի «Աշխատանք» մարզական ակումբում՝ Ռուդոլֆ Պլյուկֆելդերի ղեկավարությամբ։ Ներկայումս այդ քաղաքում նրա անունն են կրում մեկական փողոց ու զբոսայգի, որտեղ կանգնեցվել է նրա հուշարձանը։ Վլադիմիր Վիսոցկին նրան նվիրված երգ է գրել ու ձայնագրել («Песня о штангисте»): Ալեքսեևը համբավվել է որպես «երկաթե Վասիլի»։ Նրա նշանաբանը եղել է՝ հաղթահարել ինքն իրեն, ամեն անգամ բարձրացնել ավելի շատ կիլոգրամներ, քան նախկինում։
Վասիլի Ալեքսեևը 1972 թվականին պարգևատրվել է ԽՍՀՄ-ի բարձրագույն կառավարական պարգևով՝ Լենինի շքանշանով։ 1993 թվականին ծանրամարտի միջազգային ֆեդերացիայի փառքի սրահում հանդիսավոր արարողությամբ բացվել է նրան նվիրված անկյուն։


== Ծանոթագրություններ ==


== Գրականություն ==
Василий Алексеев. [Фотоочерк]. — М.: Физкультура и спорт, 1977. — 48 с. — (Герои Олимпийских игр).
Иванов Д. И. Русский исполин — Василий Алексеев. — 1980, Москва.
Маслова Г. Человек с Олимпа. 35 лет фантастическому рекорду. // Грушевский мост. — 2005. — февраль, № 1(2). — с. 10-13.
Майдельман О. Нас двое таких упертых родилось. Иисус Христос и я. // Кто главный. — 2007. — май. — с. 36-42.
Почётные граждане г. Гуково. Гуково 135. — 2013. — 71 с.
Ростовская область — это мы. — 2017. — 382 с. — (Спорт).


== Արտաքին հղումներ ==
Биография
«Штангист» — песня В. Высоцкого посвящённая Василию Алексееву.
Биография Василия Алексеева на Federacia.ru
Интервью для газеты «Бульвар»
https://www.youtube.com/watch?v=GflggwZAtOg Интервью для газеты «Спорт-Экспресс»
Սկվորիցի

Սկվորիցի (ռուս.՝ Скворицы, ֆիններեն՝ Skuoritsa), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 101 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տերամո (գավառ)

Տերամո , գավառ Իտալիայի Աբրուցո մարզում։ Մայրաքաղաքը Տերամոն է։
Գավառն ունի 1948 կմ2 տարածք և ընդհանուր բնակչությունը կազմում է 313,029 մարդ (2012 թ.)։ Գավառում կան 47 Կոմունաներ։ 
2005 թվականի դրությամբ հիմնական կոմունաների բնակչության թվաքանակի աղյուսակն ունի հետևյալ տեսքը՝


== Տես նաև ==
Տերամո գավառի կոմունաները
Տերամո գավառի պաշտոնական կայք


== Պատկերասրահ ==
1933

1933 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1933 թվականն է, 
XX դարի 33-րդ տարին։


== Դեպքեր ==


=== Հունվար ===
Հունվարի 5 – Սկսվեց Ոսկե դարպասներ կամուրջի շինարարությունը Սան Ֆրանցիսկոյում։
Հունվարի 12 - Գործարկվում է Երևանի առաջին տրամվայը
Հունվարի 20 - Բացվեց Ալեքսանդր Սպենդիարյանի անվան օպերայի և բալետի պետական ակադեմիական թատրոնը
Հունվարի 24 - Շահագործման հանձնվեց Երևանի ծխախոտի ֆաբրիկան


== Ծնունդներ ==
Հունվարի 1 - Լևոն Կուկուլյան, հայ դերասան։ ՌԴ ժողովրդական արտիստ (2006)
Հունվարի 5 - Գարրի Ռաշիդյան, մանրէաբան։ Կենսաբանական գիտությունների դոկտոր (1999)
Հունվարի 30 - Գաբրիել Մոլոյան, հայ հասարակական գործիչ, Նոր սերունդ մշակութային միության հիմնադիր
Մարտի 11 - Սանդրա Միլո, իտալացի դերասանուհի, հեռուստահաղորդավարուհի։
Ապրիլի 6 - Ստանիսլավ Լյուբշին, սովետական և ռուսական թատրոնի և կինոյի դերասան, կինոռեժիսոր։ ՌՍՖՍՀ ժողովրդական արտիստ
Ապրիլի 14 - Յուրի Հովհաննիսյան, ֆիզիկոս, ֆիզմաթ գիտությունների դոկտոր (1970), պրոֆեսոր (1981), ՌԳԱ ակադեմիկոս (1997, թղթակից անդամ՝ 1990 թվականից)
Ապրիլի 16 - Գեորգի Միրզոև, հայկական արմատներով խորհրդային կոնստրուկտոր,
Հուլիսի 24 - Վազգեն Սեմերջյան, հայ սրտաբան
Սեպտեմբերի 30 - Միշել Աուն, Լիբանանի Նախագահ
Սաբիր Ստեփանյան, ՀԽՍՀ հասարակական-պետական գործիչ, տնտեսության գործիչ, երկրաբան
Մարտի 23 - Գուստավո Ջանիոնի, իտալացի ֆուտբոլիստ, կիսապաշտպան և գլխավոր մարզիչ
Ապրիլի 1 - Բարսեղ Թուղլաճյան - հայ բանասեր, բառարանագիր
Ապրիլի 16 - Մարկիտոս, իսպանացի ֆուտբոլիստ, Պաշտպան
Օգոստոսի 1 - Զորայր Խալափյան, գրող, արձակագիր և դրամատուրգ (վ. 2008)
Հոկտեմբերի 21 - Ֆրանսիսկո Խենտո, իսպանացի ֆուտբոլիստ, հարձակվող
Հոկտեմբերի 28 - Գարինչա, բրազիլացի ֆուտբոլիստ, հարձակվող
Նոյեմբերի 16 - Զավեն Ավետիսյան, հայ գրականագետ
Դեկտեմբերի 18 - Ելենա Ալեքսանյան, հայ գրականագետ, քննադատ, թարգմանչուհի
Հունվարի 17 - Դալիդա, իտալական ծագմամբ ֆրանսիական երգչուհի և դերասանուհի


== Մահեր ==
Հունվարի 5 - Քալվին Քուլիջ, ԱՄՆ-ի 30-րդ նախագահ (1923-1929)
Փետրվարի 3 - Հակոբ Տաշյան, անվանի հայագետ, Մխիթարյանների Վիեննայի դպրոցի ականավոր գործիչներից։
Հոկտեմբերի 6 - Զաքարե Փալիաշվիլի, վրացական ազգային պրոֆեսիոնալ երաժշտության հիմնադիրների
Էդուարդ Վիլդե, էստոնացի գրող
Փետրվարի 4 - Արչիբալդ Հենրի Սեյս, անգլիացի արևելագետ։ Խեթագիտության հիմնադիրներից
Մայիսի 4 - Սպիրիդոն Մելիքյան, հայ կոմպոզիտոր, խմբավար
Հուլիս 13 - Նար Դոս, հայ գրող (ծ. 1867)
Հոկտեմբերի 12 - Ջոզեֆ Լինդսեյ, շոտլանդացի նախկին ֆուտբոլիստ
Վազիսուբան (Գուրջաանի շրջան)

Վազիսուբան (վրաց.՝ ვაზისუბანი), գյուղ Վրաստանում։ Գտնվում է Կախեթի մարզի Գուրջաանի շրջանում։


== Դիրք ==
Գյուղը գտնվում է ծովի մակարդակից 500 մետր բարձրության վրա։ Շրջկենտրոն Գուրջաանից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2862 մարդ, մեծամասնությունը՝ վրացիներ (99,7%)։


== Ծանոթագրություններ ==
Ինտիմ հարաբերություններ

Ինտիմ հարաբերություններն ընդհանուր առմամբ անվանում են խիստ անձնական և կողմնակի աչքերից թաքցրած շատ մտերիմ մարդկանց հարաբերությունները։ Սովորաբար խոսակցական իմաստով ինտիմ հարաբերությունները նախ և առաջ սեռական հարաբերություններն (սեքս) են։
Օրինակ՝ անգլերենում ինտիմ հարաբերությունները սովորաբար ըմբռնում են սեռական հարաբերությունները (սեքսը), բայց ընտանիքի տարբեր անդամների, ընկերների կամ ծանոթների միջև հարաբերությունները նույնպես կարող են բնութագրվել որպես intimate (ինտիմ, մոտ)։
Համաձայն անգլալեզու «Մարդկանց կոնսուլտացիա ողջ կյանքի ընթացքում» (անգլ.՝ Counseling Individuals Through the Lifespan) գրքի՝ «ինտիմ հարաբերությունները (անգլ.՝ intimate relationship) միջանձնային հարաբերություններն են, որոնք տարբերվում են ֆիզիկական կամ զգացական մոտակայությամբ (անգլ.՝ physical or emotional intimacy). Ֆիզիկական մոտությունն [այստեղ] հասկացվում է կրքոտ ռոմանտիկ կապվածություն կամ սեռական հարաբերություններ»։ Զգացական մտերմությունը սիրո կամ համակրանքի զգացումն է։ Ընդ որում պետք է նշել, որ զգացական մտերմությունը ևս կարող է վերաճել ֆիզիկականի։
Նմանատիպ հարաբերությունները մարդկության կյանքում ունեն էական դեր։ Մարդիկ ընդհանուր ձգտում ունեն զգալ իրենց «պատկանելությունը» (խմբին) և սիրել, և այդ ցանկությունը կարող է բավարարվել՝ ինտիմ (մոտ) հարաբերություններ կառուցելով։ Կարելի է ասել, որ ինտիմ (մոտ) հարաբերություններում մարդիկ հնարավորություն ունեն ձևավորել զգացական խիստ կապվածության զգացում և վայելել այն։


== Եռանկյունու տեսություն ==
Ըստ Ռոբերտ Ջ․ Շտերնբերգի՝ մարդկային պոտենցիալի զարգացման պրոֆեսորի (Կոռնելի համալսարան)՝

Շտերնբերգի մշակած «սիրո եռանկյուն տեսության»՝ սիրային/ինտիմ հարաբերություններ առաջանալու/գոյություն ունենալու համար անհրաժեշտ է երեք հանգամանք՝

մտերմություն՝մերձության, կապվածության և մեկուսացման զգացողություն սիրային հարաբերություններում։կիրք՝Կիրքը ստեղծում է ֆիզիկական ձգողություն, կայուն սեռական ձգողականություն և ստեղծում հոգեբանական վիճակ, որի ժամանակ մարդը պատրաստ է ցուցադրել իր ռոմանտիկ զգացմունքներն ու պատրաստ է հրապուրել կամ հրապուրվել։որոշում և պարտականությունների ընդունում։Տվյալ կետն առնչվում է մարդու կողմից ընդունված սիրելու և իր սիրո առարկայի հետ երկարատև մտերմիկ հարաբերություններում այդ սերը պահպանելու որոշման հետ։ Ընդ որում, երկրորդը (պարտականությունների ընդունում կամ զուգընկերոջը նվիրված լինելու զգացումը) կարող է տեղին չլինել, այսինքն՝ մարդը կարող է արտահայտել իր սերը և որոշել շարունակել սիրել, բայց միևնույն ժամանակ անհրաժեշտություն չզգա իր վրա վերցնել երկարաժամկետ պարտավորություններ։


== Ծանոթագրություններ ==


== Արտաքին հղումներ ==
Վազգեն Մնացականյան

Վազգեն Միքայելի Մնացականյան (հոկտեմբերի 15, 1915(1915-10-15), Գետաշեն, Ելիզավետպոլի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - հոկտեմբերի 10, 1998(1998-10-10), Երևան, Հայաստան), հայ խորհրդային գրականագետ, քննադատ։ Բանասիրական գիտությունների թեկնածու (1962)։ ԽՍՀՄ գրողների միության անդամ 1949 թվականից։ Հանդես է եկել նաև Վազգեն Դարբնի գրական անունով։


== Կենսագրություն ==
Վազգեն Մնացականյանը ծնվել է 1915 թվականին, Ադրբեջանական ԽՍՀ Խանլարի շրջանի Գետաշեն գյուղում։ 1933 թվականին ավարտել է Կիրովաբադի մանկավարժական տեխնիկումը և մինչև 1935 թվականը որպես հայոց լեզվի ուսուցիչ աշխատել է հայրենի գյուղում։ 1939 թվականին ավարտել է Լենինգրադի օտար լեզուների ինստիտուտի ֆրանսերենի ֆակուլտետը։ Ապա սովորել է նույն ինստիտուտի ասպիրանտուրայում։ 1941-1945 թվականներին ծառայել է Կարմիր բանակում, մասնակցել է Հայրենական մեծ պատերազմին։ 1946-1947 թվականներին աշխատել է ՀԽՍՀ արտաքին գործերի նախարարությունում, 1947-1948 թվականներին՝ Արտասահմանյան երկրների հետ բարեկամության և մշակութային կապի հայկական ընկերությունում։ 1953-1958 թվականներին աշխատել է Հայաստանի գրողների միությունում որպես ավագ խորհրդական։ 1948-1953 թվականներին եղել է «Գրական թերթ»-ի, 1958-1961 թվականներին՝ «Սովետական գրականություն» ամսագրի խմբագիրը։ 1962 թվականին «Գեղամ Սարյան» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1971 թվականից եղել է ՀԽՍՀ ԳԱ Մանուկ Աբեղյանի անվան գրականության ինստիտուտի տնօրենի տեղակալ։ Մնացականյանի ուսումնասիրությունների ասպարեզը սովետահայ գրականության արդիական խնդիրներն են։ 1958 թվականին տպագրվել է նրա «Գրական հարցեր» գիրքը։ «Գեղամ Սարյանի պոեզիան» (1963, ռուսական հրատարակչություն «Գեղամ Սարյան», 1964) աշխատությամբ Մնացականյանն արժեքավորել է բանաստեղծի գրական վաստակը։ Հրատարակել է «Ժամանակի հետ» (1968), «Տարիներ և ճակատագրեր» (1978), «Քննադատի աշխարհը» (1981) քննադատական, գրականագիտական հոդվածների ժողովածուները։ Երևանի Գաբրիել Սունդուկյանի անվան թատրոնը 1975 թվականին բեմադրել է նրա «Նյուրնբերգյան վերջաբան» դրաման (հեղինակակից Հրաչիա Ղափլանյան)։


== Պարգևներ ==
Պարգևատրվել է Կարմիր աստղի 2 շքանշանով։


== Երկեր ==
Գրական հարցեր, Երևան, Հայպետհրատ, 1958, 286 էջ։
Գեղամ Սարյանի պոեզիան, Երևան, 1963, 259 էջ։
Ժամանակի հետ (քննադատական հոդվածներ), Երևան, 1968, 411 էջ։
Իլիկ Մուկուչը (հեքիաթ), Երևան, «Հայաստան», 1972, 30 էջ։
Տարիներ և ճակատագրեր, Երևան, «Սովետական գրող», 1978, 375 էջ։


== Ծանոթագրություններ ==
Մ.թ.ա. 709


== Դեպքեր ==


== Ծնունդներ ==


== Մահեր ==
Սպիացո

Սպիացո  (իտալերեն՝ Spiazzo), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1225 մարդ (2008) թվականի մարդահամարի տվյալների, բնակչության խտություն՝ 17 մարդ/կմ²։ Զբաղեցնում է 70 կմ² մակերես։ Փոստային ինդեքս՝ 38088։ Հեռախոսային կոդ՝ 0465։
Սպիացոն սահմանակից է Պոնտե դի Լենյո, Վերմիլիո, Ջուստինո, Ստրեմբո, Սավիորե դել'Ադամելլո, Կադերցոնե, Մասիմենո, Դաոնե, Բոչենագո, Պելուգո և Մոնտանյե մունիցիպալիտետներին։
Կոմունայի հովանավորն է Սուրբ Վիգիլիուսը Տրենտոյից։ Տոնը նշվում է հունիսի 26-ին։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0465 801074


== Արտաքին հղումներ ==
Պաշտոնական կայք (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Black and Yellow

«Black and Yellow» (հայերեն՝ «Սև ու դեղին»), ամերիկացի հիփ-հոփ արտիստ Վիզ Խալիֆայի երգը, որը թողարկվել է 2010 թվականի սեպտեմբերի 14-ին  որպես «Rolling Papers» ալբոմի գլխավոր սինգլ։ Երգը գրել է Վիզ Խալիֆան Stargate պրոդյուսերական թիմի հետ համատեղ, պրոդյուսեր է դարձել Stargate-ը։ «Black and Yellow»-ը հասել է Billboard Hot 100-ի առաջին հորիզոնականին՝ դառնալով ԱՄՆ-ում Խալիֆայի առաջին №  1 սինգլը։ Այն հայտնվել է նաև «Լեգո Ֆիլմ։ Բեթմեն» մուլտֆիլմի թրեյլերում։


== Անվանում ==
Սինգլի վերնագիրը հղում է Փիթսբուրգի դրոշի գույներին և նրա «Փիթսբուրգ Ստիլերզ» տեղական ֆուտբոլային թիմի գույներին։ Չնայած այն հանգամանքին, որ ավանդաբար Պիտսբուրգի դրոշի գույները համարվում էին սևը և ոսկեգույնը, դրոշի վրա ոսկեգույնը դեղինի նման է։ «Համարվում է, որ դրոշի գույները սևն ու ոսկեգույնն են, բայց դա գեղեցիկ չէր հնչի երգում»,— ասել է Խալիֆան «The Morning Call» թերթին տված հարցազրույցում։


== Երգացանկ և պաշտոնական ռեմիքսներ ==
Թվային ներբեռնում«Black and Yellow» (ալբոմային տարբերակ) — 3:36
«Black and Yellow» (G-Mix) (Juicy J-ի, Snoop Dogg-ի և T-Pain-ի հետ համատեղ) — 4:35«Black & Yellow (G-Mix)» պաշտոնական ռեմիքսը, որը կատարվել է ռեփերներ Snoop Dogg-ի, Juicy J-ի (Three 6 Mafia խմբից) և T-Pain-ի հետ, թողարկվել է 2010 թվականի դեկտեմբերի 16-ին, սակայն համացանցում հայտնվել է դեկտեմբերի 12-ին։ Ռեմիքսի տեսահոլովակը թողարկվել է 2011 թվականի հունվարի 8-ին։


== Ռեմեյքներ և ֆրիսթայլներ ==
Երգի հիման վրա ստեղծվել են մեծ թվով ռեմիքսներ, պարոդիաներ և ռեմեյքներ, որոնց մեծ մասը նվիրված է մարզական թիմերին (առավելապես ամերիկյան)։

Բացի այդ, ստեղծվել են ֆրիսթայլ տարբերակներ, որոնցում կատարողները ռեփ են կարդում «Black and Yellow» երգի գործիքային տարբերակի ներքո։ Նման տարբերակները կատարել են Crooked I-ը, Donnis-ը և Tyga-ն։


== Հիթ-շքերթներ և հավաստագրեր ==


=== Billboard Hot 100 ===
2010 թվականի հոկտեմբերի 2-ին «Black and Yellow» սինգլը նշել է նորամուտը Billboard Hot 100-ի 100-րդ հորիզոնականում։ Հաջորդ շաբաթ այն դուրս է մնացել հիթ շքերթից, սակայն մեկ շաբաթ անց՝ հոկտեմբերի 30-ին, հայտնվել է 64-րդ հորիզոնականում։ 2011 թվականի փետրվարի 19-ին սինգլը հայտնվեց հիթ-շքերթի առաջին հորիզոնականում։ Ընդհանուր առմամբ վաճառվել է սինգլի 3 միլիոն թվային օրինակ։


=== Հավաստագրեր ===


== Ծանոթագրություններ ==


== Արտաքին հղումներ ==
Պաշտոնական տեսահոլովակ ՅուԹյուբում
Տորֆոպրեդպրիյատիե (գյուղ, Գատչինսկի շրջան)

Տորֆոպրեդպրիյատիե (ռուս.՝ Торфопредприятие), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(472) Հռոմ

(472) Հռոմ (անգլ.՝ Roma), աստերոիդ աստերոիդների հիմնական գոտում։ Հայտնաբերվել է 1901 թվականի հուլիսի 11-ին Լուիջի Կարներայի կողմից Հայդելբերգում։
Միջին հեռավորությունը Արեգակից կազմում է 2,543914 ա. մ., առավելագույնը մոտենում է 2,3025 ա. մ. հեռավորության վրա և հեռանում 2,7853 ա. մ.։ Արեգակի շուրջ մեկ ամբողջական պտույտ է կատարում 1482,01 երկրային օրվա ընթացքում, իր ուղեծրով շարժվելով միջինում 0,242913 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,8° անկյուն։
Հռոմ աստերոիդը դասվում է Մարիայի աստերոիդների ընտանիքին, որի մեջ ներառված են այս պահին հայտնի 81 անդամներ։ Նրանց առանձնահատկությունն է համեմատաբար մեծ ուղեծրի թեքումը 15° - 17°։ Այս ընտանիքի աստերոիդները շարժվում են Արեգակի շուրջ 2,5 - 2,625 ա. մ. միջակայքում ընկած մեծ կիսաառանցքներով, որը համապատասխանում է Յուպիտերի հետ 3:1 ուղեծրային ռեզոնանսին։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(472) Հռոմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իքս-Ֆակտոր 4 (Հայաստան)

Իքս-Ֆակտոր մրցույթի 4 եթերաշրջանը եթեր դուրս եկավ 2016 թվականի աշնանը Շանթ հեռուստաընկերությամբ։ Մասնակիցերն առաջին հերթին մասնակցեցին լսումներ փուլին, հետո այդ փուլը հաղթահարած մասնակիցների յուրաքանչյուր խմբից ժյուրիի 4 անդամները ընտրեցին 10 մասնակցի։ Այնուհետև յուրաքանչյուր թիմի 10 մասնակիցների միջև անցկացվեց «4 աթոռի մենամարտեր» փուլը։ 


== Պրոդյուսերներ ==
Անդրե-տղաներ
Գարիկ-Խմբեր
Շուշանիկ Արևշատյան-22-ից բարձր
Էրիկ-աղջիկներ


== Չորս աթոռի մարտահրավեր ==
Լսումների փուլից հետո յուրաքանչյուր խմբից ընտրվեցին 10 լավագույնները։ Այնուհետև անցկացվեց «4 աթոռի մարտահրավեր» փուլը։ 10-ից միայն չորսին կհաջողվի հաղթահարել այս փուլը։ Կնստի մասնակիցն աթոռին ելույթից հետո, թե ոչ, կորոշի ներկայացող տասնյակի ղեկավարը (պրոդյուսերը)։ Չնայած անգամ աթոռին նստել չի նշանակում լինել քառյակում։ Տասնյակի ելույթի ընթացքում խմբի ղեկավարը կորոշի՝ ում տալ աթոռ և ում փոխարինել։ Քառյակը վերջնական չէ, քանի դեռ տասնյակի վերջին մասնակիցը չի երգել։ Միայն աթոռին արժանացածները կկարողանան շարունակել պայքարը և ներկայանալ գալա համերգներին։

Վարդագույն – Մասնակիցներ, ովքեր անմիջապես ելույթից հետո դուրս են մնացել
Երկնագույն – Մասնակիցներ, ովքեր նստել են աթոռներից մեկին, սակայն այնուհետև դուրս են մնացել
Դեղին – Մասնակիցներ, ովքեր մինչև վերջ նստել են աթոռներին և անցել են եզրափակիչ փուլ


== Ֆինալիստներ ==


== Գալա Համերգներ ==


=== Արդյունքների ամփոփում ===
Անտիկոլի Կոռադո

Անտիկոլի Կոռադո (իտալերեն՝ Anticoli Corrado), քաղաք Իտալիայում՝ Լացիո մարզի Հռոմ գավառում։
Բնակչությունը կազմում է 933 մարդ (2008 թվական), խտությունը կազմում է 57մարդ/քառ. կմ։ Զբաղեցնում է 16 քառ. կմ։ Փոստային ինդեքս - 22, հեռախոսային կոդ - 0774։
Կոմունայի հովանավորն է Հռոմի Սուրբ Վիկտորիան։ Տոնը նշվում է դեկտեմբերի 23-ին։ 
Բրիտանացի նկարիչ, հուշագիր և արվեստի կեղծարար Էրիկ Հեբբորնը գրեթե 30 տարի ապրել է Անտիկոլի Կոռադո կոմունայի շքեղ ամառանոցում։


== Ժողովրդագրություն ==
Բնակչության դինամիկան։


== Վարչական կենտրոն ==
Հեռախոս։ 0774 936318


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Թեյ (այլ կիրառումներ)

Թեյ, կարող է վերաբերել՝

Թեյ - ըմպելիք, որը ստացվում է հատուկ մշակման ենթարկված թեյի թփի տերևների եփման, եռացման և/կամ թորման արդյունքում
Թեյ - գետ Մեծ Բրիտանիայի Շոտլանդիա երկրամասում
1277

1277 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1277 թվականն է, 
XIII դարի 77-րդ տարին։


== Դեպքեր ==


== Ծնունդներ ==


== Մահեր ==
Գայդայկի

Գայդայկի (ուկրաիներեն՝ Гайдайки), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Գայդայկի գյուղում բնակվում էր 341 մարդ։ Բնակավայրը զբաղեցնում է 2,12 կմ² տարածք։ Բնակչության խտությունը կազմում էր 160,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)